
   PARLAMENTUL ROMÂNIEI

CAMERA DEPUTAŢILOR

	Comisia pentru politică economică,

         reformă şi privatizare 
	                             Nr. 4c-1/79/2023
                             PL-x 94/2023
                             Bucureşti, 02.05.2023 

                        


AVIZ

asupra
proiectului de Lege pentru modificarea art. 291 alin. (3) lit. m), n), p) şi q) din Legea nr.227/2015 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu proiectul de Lege pentru modificarea art. 291 alin. (3) lit. m), n), p) şi q) din Legea nr.227/2015 privind Codul fiscal, transmis cu adresa nr. PL-x 94/2023 din 20 februarie 2023, înregistrată sub nr. 4c-1/79 din data de 20 februarie 2023.
Senatul, în calitate de primă Cameră sesizată, a adoptat proiectul de Lege pentru modificarea art.291 alin.(3) lit.m), n), p) şi q) din Legea nr.227/2015 privind Codul fiscal în cadrul ședinței din data de 15 februarie 2023, cu respectarea prevederilor art. 76     alin. (2) din Constituția României, republicată.
Conform prevederilor art. 75 din Constituţia României, republicată şi ale                       art. 92 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Potrivit reglementărilor art. 62 din Regulamentul Camerei Deputaților, republicat, cu modificările și completările ulterioare, membrii Comisiei au examinat proiectul de lege menționat mai sus, în ședința din data de 2 mai 2023. 
Proiectul de Lege are ca obiect de reglementare modificarea art. 291 alin. (3)     lit. m), n), p) și q) din Legea nr. 227/2015 privind Codul fiscal, cu modificările și completările ulterioare, în sensul instituirii unor măsuri astfel încât și masa lemnoasă sub diverse forme să poată fi livrată în aceleași condiții ca lemnul de foc către persoane fizice/persoane juridice sau alte entități, indiferent de forma juridică de organizare a acestora, inclusiv școli, spitale, dispensare medicale și unități de asistență socială.
Membrii Comisiei au analizat proiectul de lege supus avizării, expunerea de motive, avizul favorabil al Consiliului Legislativ, cu observații și propuneri, transmis cu adresa nr. 1330 din data de 5 decembrie 2022, precum și avizul favorabil al Consiliului Economic și Social, cu observații, transmis cu adresa nr.7478 din data de 29 noiembrie 2022.
Membrii Comisiei au hotărât, cu unanimitate de voturi, avizarea favorabilă a proiectului de Lege pentru modificarea art.291 alin.(3) lit.m), n), p) şi q) din Legea nr.227/2015 privind Codul fiscal, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

